สวัสดีค่ะ ตอนแรกๆที่จะมีเหมือนเนื้องอกโพลออกมาที่ก้นก็จะมีอาการประมาณนี้ค่ะตอนเวลาที่หนูจะถ่ายหนัก คือว่าถ่ายยากมากและมีเลือดออกด้วยค่ะหลังจากถ่ายเสร็จก็รู้สึกแสบๆหนูเป็นประมาณเดือนกว่าค่ะและหลังจากนั้นก็จะมีเหมือนเนื้องอกโพลออกมาค่ะพอเนื้อโพลออกมาแล้วเวลาถ่ายหนักก็จะไม่เจ็บแล้วหนูเป็นมาประมาณปีกว่าค่ะ ไม่ทราบว่ามียาที่จะมาทานรักษาไหมค่ะหรือว่าเป็นโรคอะไรเปล่าค่ะ
สวัสดีค่ะ ก้อนที่ทวารหนักคล้ากับเนื้องอก และถ่ายลำบาก ถ่ายมีเลือดปนดังกล่าวมานั้น กชการวินิจฉัยที่อาจจะเป็นไปได้มากที่สุด น่าจะเป็นเรื่องของริดสีดวงทวารหนัก รองลงมาเช่น ฝีทวารหนัก ฝีคัณฑสูตร แผลปริที่ทวารหนัก หูดที่เยื่อบุทวารหนัก หรือแผลติดเชื้อแบคทีเรียชนิดอื่นๆ เนื้องอกที่ไส้ตรงหรือทวารหนักซึ่งอาจจะพบได้น้อย เป็นต้นริดสีดวงทวารหนักคือภาวะที่มีการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น ริดสีดวงทวารหนักอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาเบื้องต้นควรดื่มน้ำมากๆ รับประทานอาหารที่มีกากใยสูง ขับถ่ายให้เป็นเวลา ขับถ่ายทุกวัน ไม่เบ่งถ่ายควรไปพบแพทย์เพื่อตรวจให้ได้การวินิจฉัยที่แน่ชัดต่อไป หากมีเลือดออก เจ็บปวดมาก มีก้อนโผล่ออกมาตลอดร่วมด้วย ควรจะรีบไป เพราะอาจเป็นริดสีดวงทวารหนักขั้นรุนแรงที่อาจต้องใช้ยา หรือการผ่าตัด การเลเซอร์เพื่อรักษาร่วมด้วยค่ะ